ka ka ka en ka ka ka en ka ka en en en en ka nl en ka en en hi ca en fr ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka hbs_lat en en ka en en en en ka ka ka en en ka ka ka en en en en en en en ka en ka en ka en ka en ka en ka en ka en ka en en en en en
Would you like to react to this message? Create an account in a few clicks or log in to continue.
არმური - ლიტარენა, უფრო კი – ბიბლიოთეკა
Armuri - literary Arena, or library from Georgia (country)
Forum started: Sun 9 Nov 2008
Home   Portal   Register   Log in
არმური Armuri :: მთქმელი და გამგონებელი (ავტორები და ტექსტები) :: ესეებისა და კრიტიკოსთათვის
Number of posts : 7132
Subject: შურთხია ბეროშვილი    Fri Dec 04, 2015 7:32 pm
Number of posts : 7132
Registration date : 09.11.08
Subject: Re: შურთხია ბეროშვილი    Fri Dec 04, 2015 7:34 pm
2006 წელს გაუქმებულ ვაჟა-ფშაველას კაბინეტში მისი წარსული გაბრწყინდა
2006 წელს თბილისის სახელმწიფო უნივერსიტეტში გატარებულ ეგრეთ წოდებულ „ლომაიას რეფორმებს” ვაჟა-ფშაველას კაბინეტიც შეეწირა. სწორედ მაშინ გაუქმდა ყველა კაბინეტი, რაც უნივერსიტეტის წიაღში ფუნქციონირებდა და ვაჟა-ფშაველას კაბინეტი თსუ-ის მუზეუმს შეუერთეს. ეს უკანასკნელი გადაწყვეტილება მაშინდელმა რექტორმა მისი მრჩევლის, მეტად პატივცემული პროფესორ ჯუმბერ ჭუმბურიძის რჩევისთვის ანგარიშის გაწევის მოტივით მიიღო და სწორედ ამიტომ შენარჩუნდა უკვე მუზეუმის ფარგლებში ე.წ. ვაჟას კაბინეტი. ზოგიერთი უნივერსიტეტელისთვის ეს დრამატული წარსული დღეს უკვე ისტორიას ჩაბარდა და, თსუ-ის რექტორის ლადო პაპავას მხარდაჭერით, 18 ნოემბერს ვაჟა-ფშაველას მუდმივმოქმედი ექსპოზიცია სწორედ იმ ოთახში გაიხსნა, სადაც საუკუნის წინ კლასიკოსი მწერალი გარდაიცვალა. „ამ მოვლენას დიდი სიმბოლური დატვირთვა აქვს: ვაჟა-ფშაველამ თავისი ცხოვრება ქოხში დაიწყო და უნივერსიტეტში დაასრულა, ამ კაბინეტის გახსნაც ამის დასტურია, რომ ვაჟა თავისი ცხოვრებით, თავისი გარდაცვალებით და მთელი მისი შემოქმედებით „გვაიძულებს“ გავითავისოთ მისი ფასეულობები და თაობებს გადავცეთ“, - დღეს უკვე ასე საუბრობს ვაჟა-ფშაველას შთამომავალი, ვაჟა-ფშაველას ფონდის თავმჯდომარე ლელა რაზიკაშვილი, რომელიც მისი დიდი წინაპრის კაბინეტის გახსნას დაესწრო.
„ვაჟა-ფშაველას გარდაცვალებიდან 100 წლის იუბილეზე უნივერსიტეტმა მის ხსოვნას პატივი მიაგო. ჩვენ გვჯერა, რომ ეს ოთახი ერთ-ერთი საყვარელი ადგილი გახდება ჩვენი სტუდენტებისთვის, სადაც გაიმართება შემოქმედებითი საღამოები. ეს დღე კიდევ ერთხელ მოწმობს, რომ ვაჟა არასდროს „წასულა“ უნივერსიტეტიდან“, - განაცხადა ღონისძიებაზე თბილისის სახელმწიფო უნივერსიტეტის რექტორმა, აკადემიკოსმა ლადო პაპავამ, რომელმაც მადლობა გადაუხადა თსუ-ის მუზეუმის დირექტორს მაია გურაბანიძეს და თსუ-ის მუზეუმის უფროს სპეციალისტს მამუკა ჭანტურაიას ვაჟა-ფშაველას მუდმივმოქმედი ექსპოზიციის განახლებისთვის.
აღსანიშნავია, რომ ვაჟა-ფშაველას კაბინეტი თბილისის სახელმწიფო უნივერსიტეტში პირველად 1961 წელს, პროფესორ გრიგოლ კიკნაძის ინიციატივით დაარსდა და იგი 2006 წლამდე ფუნქციონირებდა. მას შემდეგ რამდენჯერმე იყო კაბინეტის აღდგენის მცდელობა, რის შესახებ დადგენილებებიც არსებობს, მაგრამ ამ დრომდე ვერ განხორციელდა. დაახლოებით ერთი წლის წინ თსუ-ის მუზეუმის დირექტორის მაია გურაბანიძის ინიციატივით და თსუ-ის რექტორის ლადო პაპავას ხელშეწყობით დაიგეგმა ვაჟა-ფშაველას მუდმივმოქმედი საექსპოზიციო დარბაზის აღდგენა და თსუ-ის მუზეუმისთვის მიერთება.
„მნიშვნელოვანია, რომ ვაჟა-ფშაველას გარდაცვალებიდან 100 წლის თავზე გადაწყდა უნივერსიტეტში, იმ ოთახში, სადაც ვაჟა-ფშაველამ უკანასკნელი დღეები გაატარა, მემორიალური მუზეუმი გახსნილიყო. უნივერსიტეტის ამ ფლიგელში არსებულ ლაზარეთში გარდაიცვალა პოეტი. მუზეუმში გამოვფინეთ ვაჟა-ფშაველას გარდაცვალებასთან დაკავშირებით ყველა დოკუმენტი, რომელიც იმ პერიოდში ოფიციალურად გამოიცა: უწყებებს შორის მიმოწერები, ასევე, მისი რამდენიმე ხელნაწერი. მემორიალური მუზეუმი განთავსდა ოთახში, სადაც დიდმა მწერალმა უკანასკნელი დღეები გაატარა. გამოიფინა პოეტის ცხოვრებისა და შემოქმედების ამსახველი მასალები. მათ შორისაა მწერლის დაბადების მოწმობა, სხვადასხვა დროის ცხოვრებისეული საბუთები, გარდაცვალების ამსახველი დოკუმენტები, მგოსნის ხელნაწერთა ასლები. ასევე პოეტის ნიღაბი, საწვენე, რითაც სარგებლობდა ავადმყოფი პოეტი, ვაჟას მამის, პავლე რაზიკაშვილის ხელჯოხი და სხვა. მუზეუმში განთავსდა ვაჟას ნაწარმოებებზე შექმნილი ცნობილი მხატვრების: ლადო გუდიაშვილის, ელენე ახვლედიანის, გოგი და ირაკლი ოჩიაურების, სევერიან მაისაშვილის, ლევან ცუცქირიძისა და სხვათა ფერწერული, გრაფიკული და სკულპტურული ნამუშევრები“, - განაცხადა თსუ-ის მუზეუმის დირექტორმა მაია გურაბანიძემ.
ღონისძიებაზე დამსწრე საზოგადოებას მიმართა თსუ-ის მუზეუმის უფროსმა სპეციალისტმა, ვაჟა-ფშაველას მემორიალური კაბინეტის დაფუძნების ერთერთმა ინიციატორმა მამუკა ჭანტურაიამ.
„დღეს ჩვენს უნივერსიტეტს ზეიმი აქვს. ტკბილ-მწარეა ეს ზეიმი. ტკბილია, რადგან უნივერსიტეტში ვაჟას სამარადისოდ დამკვიდრების აღმნიშვნელია; მწარეა, რადგან იგი ვაჟას გარდაცვალებას უკავშირდება. დღეს, აქ, ამ ოთახში, თითქოს ჩაგვესმა 100 წლის წინ მოწყალების დასთან ვაჟას საუბარი. რომელი საათიაო - უკითხავს დიდ მწერალს იმ საბედისწერო დღეს. სამიაო - უპასუხია მედდას.
„მიკვირს, სამ საათამდე როგორ ვიცოცხლე“, - უთქვამს ვაჟას.
„იმას ვგრძნობ, რომ ეს საათი ჩემი სიცოცხლის უკანასკნელი საათიაო“.
ეს გახლდათ ჩვენი სასიქადულო პოეტის უკანასკნელი სიტყვები...
აქ, ამ ოთახში, სამუდამოდ დადუმდა დიდი მგოსნის ბაგე. აქ, ამ ოთახში, დაიხურა გენიოსი შემოქმედის ცხოვრების წიგნი. მაგრამ, როგორც იტყვიან, ღირსეულ მამულიშვილებთან სიკვდილს რა ხელი აქვს. ვაჟა ცოცხალია და იცოცხლებს მანამ, სანამ იარსებებს ქართული გენი, ანუ იცოცხლებს სამარადისოდ.
დღეს ჩვენს სიბრძნის ტაძარში ზეიმია. ამ დღეს ელოდნენ ვაჟა-ფშაველას შემოქმედების მოყვარული ადამიანები წელების მანძილზე, ამ დღეზე ოცნებობდა ჩვენი სასიქადულო მეცნიერი და ღირსეული მამულიშვილი, უპირველესი ვაჟაოლოგი - გრიგოლ კიკნაძე, ამ დღის დადგომას ესწრაფოდნენ ვაჟას პოეზიის მოტრფიალე სახელოვანი მეცნიერები - ჯუმბერ ჭუმბურიძე, იუზა ევგენიძე, ალექსი ჭინჭარაული, რომელთა ღვაწლის უთქმელობა უმადურობა იქნებოდა ჩვენი მხრიდან. ცხადია, აქვე უნდა მოვიხსენიოთ უფროსი და უმცროსი თაობის მრავალი მკვლევარი, რომლებმაც დიდი შრომა გასწიეს ვაჟას შემოქმედების შესწავლის საქმეში. ამიერიდან მნიშვნელოვანი მოვალეობა დაეკისრება ვაჟას უკანასკნელი დღეების მოწმე ამ ოთახსაც, რომელიც მთელი საუკუნე მდუმარებდა და ფართო საზოგადოებისთვის მისი ადგილ-სამყოფელი უცნობი იყო. დღეს კი ვაჟა-ფშაველას ცხოვრებისა და შემოქმედების ამსახველი დოკუმენტებით, ასევე, მისდამი მიძღვნილი ქართველ ხელოვანთა ნამუშევრებით ამეტყველდა იგი. ცხადია, მომავალში ახალ-ახალი ექსპონატებით შეივსება ჩვენი გამოფენა. მოვლენ თაობები, ახალგაზრდებით აივსება უნივერსიტეტის აუდიტორიები, მათ შორის ჩვენი მუზეუმის ოთახებიც. ახალი დროის ეს გოგო-ბიჭები ახალ სიცოცხლეს მოიტანენ, მაგრამ არასდროს იტყვიან უარს ქართველი ხალხის დიდი მეგზურების: ილია ჭავჭავაძისა და აკაკი წერეთლის ბრძნულ შეგონებებზე: „ერის დაცემა და გათახსირება მაშინ იწყება, როცა ერი თავისდა საუბედუროდ, თავის ისტორიას ივიწყებს“, - გვმოძღვრავდა ილია, „ვინც საკუთარ წარსულს ივიწყებს, იგი მომავალზეც ხელს იღებს“, - გვიქადაგებდა აკაკი. დიდი მადლობა ყველას, ვინც ამ საშვილიშვილო საქმეში მხარში ამოგვიდგა“, - განაცხადა მამუკა ჭანტურაიამ.
„თბილისის უნივერსიტეტი“, 1 დეკემბერი, სამშაბათი, 2015, # 15 -- http://newspaper.tsu.ge/ge/news/view/ULPGZavr
Page 1 of 1
» მიხო მოსულიშვილი - შურთხია ბეროშვილი
Permissions in this forum:
You cannot reply to topics in this forum
არმური Armuri :: მთქმელი და გამგონებელი (ავტორები და ტექსტები) :: ესეებისა და კრიტიკოსთათვის
არმური Armuri :: მთქმელი და გამგონებელი (ავტორები და ტექსტები) :: ესეებისა და კრიტიკოსთათვის
Jump to: Select a forum||--მართალს ვიტყვი, შევიქნები ტყუილისა მოამბე რად? (საცნობარო)|--მთქმელი და გამგონებელი (ავტორები და ტექსტები)|   |--პოეტების ქვეყანა|   |--მთხრობელთა და მოსათხრობთათვის|   |--ესეებისა და კრიტიკოსთათვის|   |--მთარგმანებელთა და თარგმანთათვის|   |--ლიტერატურა უსაზღვრებოდ|   |--ისტორიისათვის|   |--ბალღოო, აეს არი შენ სამშობლო...|   |--"ლიტერატურის თეორია" – სტუმრად რენე უელეკთან და ოსტინ უორენთან|   |--საკამათო|   |--ბობოისკარი|   |--მინიმალისტური პოეზია|   |--სიტყვითდუელები|   |--მწერლები - მწერლებზე|   |--შეუნდოთ ღმერთმა...|   |--ლიტერატურული კონკურსები|   |--აგორა|   |--სტუმრები და მასპინძლები (ერთნიც და მეორენიც ფეისბუკზე დაიკარგნენ)|   |--"ვერცხლის თასადამც მაქცია" - სტუმრად სანათასთან|   |--არაგვიანი – სტუმრად არაგვთან|   |--"ბრანდი-ბრუნდი" - სტუმრად მარიამ წიკლაურთან|   |--ამაოდ არც მთაწმინდაზე უსეირნიათ - სტუმრად გია არგანაშვილთან|   |--სადისკუსიო კლუბი - სტუმრად ნინი მელივასთან|   |--”ვაჟკაცობისას ამბობენ” და "უკვდავებისა წყაროო" - სტუმრად ვაჟიკა კაწალხეველთან|   |--კაცობრიობა დანა-ჩანგლით ითხრის სამარეს! - სტუმრად ვაჟა ხორნაულთან|   |--ნაფეხურები - სტუმრად ნინო დარბაისელთან|   |--”დარდების შემგროვებელთან” - სტუმრად გოდერძი ჩოხელის გამიხარდასთან|   |--საუბრები სიტყვის ხელოვნების შესახებ - სტუმრად ზევსის დაქალთან|   |--"მზე ხატავს სახლის ფერად რიკულებს..." - სტუმრად კესოსთან|   |--”მითოლოგია ჩემი სისუსტეა...” - სტუმრად ნინო ნეკერიშვილთან|   |--"ცისკარი" – სტუმრად ძველ მეგობართან|   |--ქართული ჟარგონის ლექსიკონი - სტუმრად ლევან ბრეგაძესთან|   |--მზერის გადანაცვლება (მხატვრობა, კინო, თეატრი, მუსიკა)|   |--მხატვრობა არმურზე: "ნიკალა და მარგარიტა"|   |--კინო არმურზე: კამერითაც ცხონდების კაცი|   |--თეატრი არმურზე: მელპომენე და თალია|   |--მუსიკა არმურზე: ხმა - სინათლეა...|   |--Georgian Authors in English|--Deutsche Übersetzung Georgischer Literatur
:: I forgot my password
» ქართული ხალხური პოეზია
Sat Sep 24, 2022 1:47 pm by Admin
Fri Sep 23, 2022 8:05 am by Admin
Fri Sep 23, 2022 7:58 am by Admin
Wed Sep 21, 2022 3:47 pm by Admin
Fri Sep 16, 2022 9:00 am by Admin
Sun Sep 11, 2022 11:39 am by Admin
Sat Sep 10, 2022 9:18 am by Admin
Bookmark and share the address of არმური Armuri on your social bookmarking website
Create a forum on Forumotion | © phpBB | Free forum support | Contact | Report an abuse | Latest discussions